สวัสดีค่ะ ดิช้้นเพิ่งตรวจเจอเนื้องอกที่มดลูกค่ะ ไม่ทราบว่าสามารถทานยาคุมกำเนิดได้หรือไม่คะ และหากทาน ควรเป็นแบบไหนดี ปกติทาน minidoz ค่ะ ควรเปลี่ยนเป็นยี่ห้ออื่นมั้ยคะ ขอบมากนะคะ
สวัสดีค่ะ ข้อห้ามที่ไม่ควรทานยาเม็ดคุมกำเนิด ได้แก่- ยังไม่เคยมีประจำเดือน และผู้หญิงที่หมดประจำเดือนแล้ว- มีอายุตั้งแต่ 35 ปี และสูบบุหรี่ ตั้งแต่15 มวนต่อวัน เพราะมีโอกาสเกิดโรคระบบหลอดเลือดได้ง่าย เช่น ความดันโลหิตสูง โรคหัวใจ หลอดเลือดอุดตัน- มีหรือเคยมีการแข็งตัวของเลือดผิดปกติ เช่น ลิ่มเลือดอุดตันที่ขา ปอด หรือส่วนอื่น ๆ ของร่างกาย รวมถึงผู้ที่มีปัจจัยเสี่ยงต่อการแข็งตัวตัวของเลือด หรือมีประวัติสงสัยความผิดปกติของระบบการแข็งตัวของเลือด เพราะการกินยาคุมกำเนิดจะทำให้เลือดแข็งตัวเร็วขึ้น จึงมีโอกาสที่เกิดเส้นเลือดอุดตันมากเพิ่มขึ้นตามไปด้วย- ผู้ที่มีหรือเคยมีอาการหัวใจวาย หรือภาวะที่สมองขาดเลือดอย่างเฉียบพลัน- เป็นโรคหัวใจบางชนิด เช่น โรคหลอดเลือดหัวใจ โรคลิ้นหัวใจผิดปกติ- เป็นหรือเคยเป็นไมเกรนชนิดรุนแรงหรือไมเกรนบางชนิดร่วมกับความผิดปกติเฉพาะที่ของระบบประสาท เช่น การมองเห็นผิดปกติ การพูดผิดปกติ มีอาการอ่อนเพลีย หรือชาบริเวณใดบริเวณหนึ่งของร่างกาย- เป็นโรคเบาหวานที่มีความผิดปกติของหลอดเลือด หรือการทำงานของไต- มีเลือดออกทางช่องคลอดโดยไม่ทราบสาเหตุ- เป็นมะเร็งของอวัยวะสืบพันธุ์ เช่น มะเร็งโพรงมดลูก มะเร็งรังไข่- กำลังป่วยเป็นโรคมะเร็งเต้านม หรือเคยเป็นมะเร็งเต้านม- เป็นหรือเคยเป็นโรคตับ และตับยังคงทำงานผิดปกติ- เป็นโรคไต หรือมีภาวะการทำงานของไตบกพร่องอย่างรุนแรง หรือภาวะไตวายเฉียบพลัน- เป็นหรือเคยเป็นเนื้องอกในตับชนิดไม่ร้ายแรงหรือชนิดร้ายแรง- โรคภูมิคุ้มกันทำลายตนเอง (SLE)- แพ้ต่อตัวยาสำคัญหรือส่วนประกอบอื่นในยาเม็ดคุมกำเนิดสำหรับการมีเนื้องอกในมดลูก ไม่ได้ถือเป็นข้อห้าม แต่เนื่องจากเนื้องอกมดลูก พบว่ามีความสัมพันธ์กับฮอร์โมนเอสโตรเจน คืออาจโตขึ้นได้หากได้รับฮอร์โมนกระตุ้น ดังนั้น หากเนื้องอกมดลูกมีขนาดใหญ่ ก็ควรหลีกเลี่ยงการทานยาคุมกำเนิดชนิดฮอร์โมนรวม แล้วไปเลือกยาคุมกำเนิดชนิดฮอร์โมนเดี่ยว คือมีเฉพาะฮอร์โมนโปรเจสเตอโรนอย่างเดียวก็จะปลอดภัยกว่า หรืออาจเลือกการฉีดยาคุมกำเนิดชนิดที่ฉีดทุก 3 เดือนค่ะ หรือทั้งนี้ หากเนื้องอกมดลูกมีขนาดเล็ก ก็อาจเลือกทานยาคุมกำเนิดชนิดฮอร์โมนรวมได้ แต่ควรเลือกชนิดที่มีฮอร์โมนต่ำ และควรต้องมีการตรวจติดตามเนื้องอกเป็นระยะๆ ค่ะ ซึ่งยี่ห้อ minidoz ก็ถือเป็นชนิดที่มีฮอร์โมนต่ำมากค่ะ